ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی حکومت کے سول پنشنر الیکٹرانک پی پی او ڈیجی لاکر میں محفوظ کر سکتے ہیں
نئی دلّی ،26 اگست / پنشن اور پنشن پانے والوں کی بہبود کے محکمے کے نوٹس میں آیا ہے کہ کئی پنشن پانے والوں نے گزرتے ہوئے وقت کے ساتھ اپنی پنشن کی ادائیگی کے اصل احکامات  کی اصل کاپی ، جو ایک بہت اہم دستاویز ہے ، کھو دی ہے ۔ اُن کی پی پی او کی عدم موجودگی کی وجہ سے اِن پنشن پانے والوں کو اپنی ریٹائرڈ زندگی میں مختلف مرحلوں میں بڑی دشواریوں کا سامنا کرنا پڑتا ہے ۔ کووڈ – 19 عالمی وباء کے پیش نظر نئے ریٹائر ہونے والے عہدیداروں کے لئے پی پی او کی ہارڈ کاپی حاصل کرنا بھی ایک مشکل کام ہے ۔
اسی مناسبت سے پنشن اور پنشن پانے والوں کی بہبود کے محکمے  نے الیکٹرانک پنشن پیمنٹ آڈر  تیار کرنے کا فیصلہ کیا ہے ، جو پی ایف ایم ایس کے ذریعے سی جی اے میں ڈیجی لاکر میں تیار کیا جا سکتا ہے تاکہ مرکزی حکومت کے سول پنشن پانے والوں کی زندگی کو آسان بنانے میں اضافہ کیا جا سکے ۔ یہ نظام کسی بھی پنشن پانے والے کو اپنے ڈیجی لاکر اکاؤنٹ سے فوری طور پر پی پی او کی تازہ نقل کا پرنٹ آؤٹ لینے میں مدد کرے گا ۔ اس پہل سے متعلقہ پی پی او کا ڈیجی لاکر میں ایک مستقل ریکارڈ قائم ہو گا اور اس کے ساتھ ہی نئے پنشن پانے والوں کو پی پی او حاصل کرنے میں تاخیر سے بچنے میں مدد ملے گی اور انہیں ہارڈ کاپی پیش کرنے کی ضرورت نہیں ہو گی ۔ یہ ہدف سول وزارتوں کے ذریعے 22-2021 ء تک مکمل کرنے کے لئے مقرر کیا گیا تھا ، جس کو محکمے نے کووڈ – 19 کے پیش نظر وقت سے پہلے ہی حاصل کر لیا ہے ۔
یہ سہولت " بھوشیہ سافٹ ویئر " کے ساتھ قائم کی گئی ہے ، جو پنشن پانے والوں کے لئے واحد پلیٹ فارم ہے اور اس میں اُن کی پنشن شروع ہونے سے ، اُس کے آخر تک تمام تفصیلات موجود ہیں ۔ اب " بھوشیہ " ریٹائر ہونے والے ملازم کو اپنے ڈیجی لاکر کے کھاتے کو بھوشیہ کے کھاتے سے منسلک کرنے میں مدد کرے گا تاکہ وہ کسی رکاوٹ کے بغیر ای – پی پی او حاصل کر سکیں ۔
پنشن پانے والوں کے ڈیجی لاکر میں ای پی پی او اسٹور کرنے کے لئے ضروری اقدامات مندرجہ ذیل ہیں :
- " بھوشیہ " ریٹائر ہونے والے ملازمین کو اپنے ڈیجی لاکر کے کھاتے کو " بھوشیہ " سے جوڑنے کا متبادل فراہم کرتا ہے تاکہ وہ ای پی پی او حاصل کر سکیں ۔
- مذکورہ بالا متبادل ریٹائر ہونے والے ملازم کو ریٹائرمنٹ کے فارم بھرنے اور انہیں داخل کرنے کے بعد دستیاب ہو گا ۔
- ریٹائر ہونے والا ملازم بھوشیہ سے ڈیجی لاکر کھاتے کو سائن کرے گا اور بھوشیہ کو اختیار دے گا کہ وہ ای پی پی او کو ڈیجی لاکر میں پہنچا دے۔
- جیسے ہی ای پی پی او جاری ہو گا ، یہ خود کار طریقے سے اِس کے ڈیجی کھاتے میں پہنچ جائے گا اور ریٹائر ہونے والے شخص کو ایس ایم ایس اور ای میل کے ذریعے مطلع کیا جائے گا ۔
- ای پی پی او کو ڈاؤن لوڈ / دیکھنے کے لئے ریٹائرڈ ملازم کو اپنے ڈیجی لاکر کھاتے کو لاک کرنا ہو گا اور اُس کے لنک کو کلک کرنا ہوگا ۔
تمام وزارتوں / محکموں اور اُن سے منسلک / ذیلی دفاتر کے انتظامی ڈویژنوں سے درخواست کی گئی ہے کہ وہ تمام متعلقہ افراد کو ، اِس نوٹس سے متعلق ہدایات جاری کریں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4826
(Visitor Counter : 151
وزیراعظم کا دفتر
وزیر اعظم نے دوارکا شردا پیٹھ شنکراچاریہ سوامی سوروپانند سرسوتی کے انتقال پر تعزیت کا اظہار کیا
نئی دہلی۔ 06 اگست
وزیر اعظم جناب نریندر مودی نے دوارکا شردا پیٹھ شنکراچاریہ سوامی سوروپانند سرسوتی کے انتقال پر گہرے رنج و غم کا اظہار کیا ہے۔
ایک ٹویٹ میں، وزیر اعظم نے کہا؛
’’دوارکا شردا پیٹھ کے شنکر اچاریہ سوامی سورپانند سرسوتی جی کی وفات سے بہت رنجیدہ ہوا ہوں۔دکھ کی اس گھڑی میں ان کے پیروکاروں سے میں تعزیت کا اظہار کرتا ہوں۔ اوم شانتی ۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
(
ریلوے کی وزارت
بھارتی ریلوے نے مالی سال 2020-21 میں اب تک کا سب سے زیادہ کباڑ فروخت کیا
کباڑ کی فروخت کے ذریعے 2020-21 کے دوران بھارتی ریلوے کی کمائی کل 4573 کروڑ روپے ہوئی
یہ 2019-20 کے دوران ہوئی 4333 کروڑ روپے کی کمائی کے مقابلے 5.5 فیصد زیادہ ہے
بھارتی ریلوے ای نیلامی کے ذریعے کباڑ کی فروخت کے ذریعے وسائل کو بہتر استعمال کے لیے ہر ممکن کوشش کرتا ہے
نئی دہلی، 7 اپریل: بھارتی ریلوے نے مالی سال 2020-21 میں سب سے زیادہ کباڑ فروخت کیا ہے۔ اس فروخت کے ذریعے بھارتی ریلوے نے مجموعی طور پر 4573 کروڑ روپے کمائے ہیں۔ یہ سال 2020-21 کے دوران ہونے والی کمائی سال 2019-20 کے دوران کمائی یعنی 4333 کروڑ کے مقابلے 5.5 فیصد زیادہ ہے۔ یہ اب تک کی ہونے والی سب سے زیادہ کیمائی۔ گذشتہ بہترین کمائی 2009-10 کے دوران ہوئی تھی جو 4409 کروڑ روپے مالیت کی تھی۔ بھارتی ریلوے ای نیلامی کے ذریعے کباڑ مال اور فروخت کا انتظام کرکے وسائل کے بہتر استعمال کی پوری کوشش کرتا ہے۔
ناقابل استعمال / کباڑ ریلوے مال کی پیداوار اور فروخت ایک جاری عمل ہے اور اس کی نگرانی زونل ریلوے اور ریلوے بورڈ میں اعلی ترین سطح پر کی جاتی ہے۔ ریلوے انتظامیہ ای نیلامی کے ذریعے کباڑ مال اور فروخت کا انتظام کرنے کی ہر ممکن کوشش کرتا ہے۔ تعمیراتی منصوبوں میں، عام طور پر گیج کنورژن منصوبوں میں کباڑ نکلتا ہے۔ رلیزڈ پرماننٹ وے کا سازوسامان ٹریک پر دوبارہ استعمال کے قابل نہیں رہتا۔ انھیں ریلوے کے طریق کار کے مطابق ٹھکانے لگادیا جاتا ہے۔
صحت اور خاندانی بہبود کی وزارت
نیشنل فیملی پلاننگ پروگرام پر تازہ ترین جانکاری
مشن پریوار وکاس کا 13 ریاستوں میں نفاذشٍ۱
چھتیس ریاستوں ؍ مرکزی انتظام والے علاقوں میں سے 31 نے ریپلیسمنٹ لیول فرٹیلٹی حاصل کر لی ہے
حکومت نیشنل فیملی پلاننگ پروگرام کو اعلیٰ ترجیح دیتی ہے، جو فیملی پلاننگ کی باقیماندہ ضرورتوں کے ازالے کے لئے نیشنل آبادی پالیسی 2000 اور نیشنل ہیلتھ پالیسی 2017 کے ضابطوں کے تحت چلایا جاتا ہے۔
حکومت نے درج ذیل اقدامات کئے ہیں:
- مانع حمل اشیاء کی مختلف طریقوں میں سے انتخاب
- مشن پریوار وکاس  کا 13ریاستوں میں نفاذ
- نسبندی کرانے والوں کے لئے معاوضہ اسکیم جس کے تحت مستفیدین کی تنخواہوں کا نقصان پورا کیا جاتا ہے
- زچگی کے بعد اندرونی مانع حمل آلے  کی خدمات فراہم کی جاتی ہیں
- آشا کے ذریعے گھر گھر جا کر مانع حمل اشیاء کی فراہمی
- فیملی پلاننگ نقل و حمل بندوبست جانکاری سسٹم
 ہیلتھ سہولیات کی ہر سطح تک فیملی پلاننگ کی اشیاء کی فراہمی کو یقین بنانے کے لئے حکومت نے درج ذیل کامیابیاں حاصل کیں۔
- مجموعی شرح پیدائش  کم ہو کر 21-2019
- 36 ریاستوں ؍ مرکزی انتظام کے علاقوں میں سے 31 میں ریپلیسمنٹ لیول فرٹیلٹی حاصل کیا گیا۔
- مانع حمل کے جدید طریقوں کا استعمال بڑھ کر 56.5 فیصد ہو گیا
- کروڈ برتھ ریٹ گھٹ کر 2020 میں 19.5 ہو گیا
صحت اور خاندانی بہبود کی وزارت میں وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ اطلاع دی ۔
صدر جمہوریہ کا سکریٹریٹ
صدر جمہوریہ ہند نے پریسیڈنٹ اسٹیٹ میں آروگیہ ونم کا افتتاح کیا
نئی دہلی۔ یکم مارچ صدر جمہوریہ ہند جناب رام ناتھ کووند نے آج  پریسیڈنٹ اسٹیٹ میں وزیراعظم جناب نریندر مودی کی موجودگی میں ایک نئے تیار کردہ آروگیہ ونم کا افتتاح کیا۔
6.6 ایکڑ میں پھیلے ہوئے آروگیہ ونم کو یوگا مدرا میں بیٹھے ہوئے انسان کی شکل میں تیار کیا گیا ہے۔ یہ تقریباً 215 جڑی بوٹیوں اور پودوں پر مشتمل ہے جو آیوروید میں علاج کے مقاصد کے لیے استعمال ہوتے ہیں۔ اس ونم کی کچھ دوسری خصوصیات میں پانی کے فوارے، یوگا پلیٹ فارم، واٹر چینل، کمل کا تالاب اور ایک ویو پوائنٹ شامل ہیں۔
آروگیہ ونم کا تصور آیورویدک پودوں کی اہمیت اور انسانی جسم پر ان کے اثرات کو عام کرنے کے مقصد سے پیش کیا گیا ہے۔
یہ ونم اب عوام کے دیکھنے کے لیے کھلا رہے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2110
(Visitor Counter : 101
وزیراعظم کا دفتر
وزیراعظم نریندر مودی کی دھن تیرس پر عوام کو مبارکباد
نئی دہلی، 13 نومبر 2020: وزیراعظم جناب نریندر مودی نے دھن تیرس کے مقدس موقع پر عوام کو مبارکباددی ہے ۔ایک ٹویٹ میں انہوں نے کہا کہ’’ دھن تیرس کی آپ سبھی کو بہت بہت مبارکباد !بھگوان دھن تیرس پر ہر کسی کی زندگی میں سکھ ، خوشحالی ،اچھی صحت اور اچھی خوش قسمتی لے کر آئے ۔‘‘
صحت اور خاندانی بہبود کی وزارت
ڈاکٹر ہرش وردھن نے نوول کوروناوائرس  کی روک تھام کے سلسلہ میں کئے گئے اب تک کے اقدامات اور تیاریوں کا جائزہ لیا
اندازہ لگانے اور جائزہ لینے کے لئے خصوصی ٹیموں کو الگ تھلگ کرنے کی سہولتیں کاباقاعدہ نیاد پر جائزہ لینا چاہئے
نئی دہلی، 18 مارچ / صحت او ر خاندانی فلاح و بہبود کے مرکزی وزیر ڈاکٹر ہرش وردھن نے آج یہاں وزارت کے سینئر افسران ، میڈیکل سپرنٹنڈنٹوں /سرکاری اسپتالوں کے ڈائریکٹروں کے ساتھ اعلی سطح کی ایک جائزہ میٹنگ کی صدارت کی۔ ان اسپتالوں میں صفدر جنگ، ڈاکٹر آر ایم ایل اور ایمس شامل ہیں۔
مرکزی وزیر صحت نے شروع ہی میں ان اقدامات کی تعریف کی جو مرکزی اور ریاستی سطح پر نیز بیرون ملکوں میں بھارتی سفارت خانوں کی سطح پر مختلف وزارتوں کے قریبی تال میل سے کئے گئے ہیں ۔ انہوں نے سرگرم نگرانی ، متاثرہ لوگوں کے رابطے میں آنے والوں کی موثر شناخت اور کووڈ-19 کو محدود کرنے اور ان کے بندوبست کے لئے ان کی تیاری کی تعریف کی۔
انہوں نے اسپتالوں کے بندوبست مثلاً او پی ڈی بلاکوں ، جانچ کرنے والے کٹوں ، ذاتی تحفظ کے سامان  دواؤں اور موزوں آئیسولیشن وارڈ کی فراہمی کے بارے میں تیاریوں کا جائزہ لیا۔ انہوں نے اسپتالوں کو ہدایت دی کہ وہ تمام صحت کارکنوں کے لئے مناسب تعداد میں تحفظاتی گیئر کی فراہمی کو یقینی بنائیں۔ انہیں بتایا گیا کہ مناسب مقدار میں ذاتی تحفظ کاسامان  ماسک، سنیٹائزر ،ہاتھ سے استعمال ہونے والے تھرمومیٹر وغیرہ کو حاصل کیا جارہا ہے اور انہیں مانگ کے مطابق متعلقہ مقامات پر فراہم کیا جارہا ہے۔ اس کے علاوہ مستقبل کی مانگ کو پورا کرنے کے لئے ان کا اسٹاک بھی کیا جارہا ہے۔
ڈاکٹر ہرش وردھن نے بڑی تفصیل کے ساتھ بچا کرنکالےگئے افراد کے لئے جن میں ایئرپورٹ پرآنے والے مسافر دیگر ٹرانزٹ مقامات پر آنے والے مسافروں کو الگ الگ کرنے آئیسولیشن سہولتوں تک مسافروں کو پہنچانے اور صحت کی جانچ وغیرہ کے لئے انتظامات کا جائزہ بھی لیا۔ وزیر صحت نے ہدایت کی ہے کہ الگ تھلگ کرنے کی سہولتوں کا مسلسل معائنہ کرنے اور جائزہ لینے کے لئے ٹیمیں مقرر کی جائیں تاکہ اس بات کو یقینی بنایا جائے کہ ضروری سہولتیں فراہم کی جارہی ہیں۔ وزیر موصوف نے کہا کہ وہ روزانہ ان کا جائزہ لیں گے جس کا مقصد ان سہولتوں میں بہتری لانا ہے۔ انہوں نے مزید کہا کہ وہ متعلقہ ریاستوں /مرکز کے زیر انتظام علاقوں کے ساتھ صورتحال کا جائزہ لے رہے ہیں۔
بحران کے بندوبست کے ایک ذریعہ کے طور موثر مواصلات کی اہمیت کو اجاگر کرتے ہوئے ڈاکٹر ہر ش وردھن نے ملٹی میڈیا سے کہا کہ وہ ایسی مہمیں چلائیں جن میں مختلف پہلوؤں پر زور دیا گیا ہو، مثلاً احتیاطی اقدامات توہمات کو ختم کرنا ، رہنما خطوط ، مشوروں اور جانچ کی تجربہ گاہوں کے بارے میں معلومات فراہم کرنا وغیرہ۔
۔۔۔۔۔۔۔۔۔۔۔
م ن ج۔ ج۔
U- 1303
(
وزارت خزانہ
کابینہ نے این ایم ڈی سی لمیٹڈ سے ناگرنار اسٹیل پلانٹ کو الگ کرنے اور الگ کی گئی کمپنی سے اسٹریٹیجک سرمایہ کشی کو منظوری دی
نئی دہلی، 14 /اکتوبر 2020 ۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی نے نیشنل مینرلس ڈیولپمنٹ کارپوریشن  لمیٹڈ سے ناگرنار اسٹیل پلانٹ  کو الگ کرنے اور الگ کی گئی کمپنی میں موجود بھارت سرکار کی پوری حصے داری کو ایک اسٹریٹیجک خریدار کے لئے فروخت کے ذریعے اس کی اسٹریٹیجک سرمایہ کشی کو اپنی اصولی منظوری دے دی ہے۔
ناگرنار اسٹیل پلانٹ چھتیس گڑھ میں بستر ضلع کے ناگر نار میں این ایم ڈی سی کے ذریعے قائم تین ملین سالانہ صلاحیت والا ایک مربوط اسٹیل پلانٹ ہے۔ یہ پلانٹ 1980 ایکڑ علاقوں میں پھیلا ہوا ہے اور اس کی ترمیم شدہ تخمینہ لاگت 23140 کروڑ روپئے  ہے۔ مذکورہ تاریخ تک این ایم ڈی سی نے اس پروجیکٹ پر 17186 کروڑ روپئے کی سرمایہ کاری کی ہے، جس میں سے 16662 کروڑ روپئے این ایم ڈی سی نے اپنے فنڈ سے اور 524 کروڑ روپئے بونڈ مارکیٹ سے اکٹھا کئے گئے ہیں۔
اس منظوری کے ساتھ اقتصادی امور کی کابینہ کمیٹی نے این ایم ڈی سی کی ایک اکائی کے طور پر ناگرنار اسٹیٹ پلانٹ میں سرمایہ کاری کے لئے 27 اکتوبر 2016 کو لئے گئے اپنے سابقہ فیصلے میں بھی ترمیم کی ہے۔
این ایس پی کو اس کی سرمایہ کشی سے پہلے ایک الگ کمپنی کی شکل میں الگ کرنے کی تجویز کے درج ذیل قواعد ہیں:
-
- اس علاحدگی سے، این ایم ڈی سی کان کنی کی اپنی اصل سرگرمیوں پر توجہ مرکوز کرسکتا ہے۔
- علاحدگی کے بعد، این ایس پی ایک الگ کمپنی ہوگی اور این ایم ڈی سی اور این ایس پی کے مینجمنٹ اپنے متعلقہ آپریشنز اور مالی کارکردگی کے لئے ذمے دار ہوں گے۔ این ایم ڈی سی کے حصص دار اپنے حصص کے تناسب میں الگ کی گئی کمپنی  کے بھی حصص دار ہوں گے۔
- علاحدگی کے بعد سرمایہ کار این ایم ڈی سی اور این ایس پی کے آپریشنز اور کیش فلو کو بہتر ڈھنگ سے دیکھ سکیں گے۔
- سرمایہ جاتی حصول یابیوں کے نقطہ نظر سے اس علاحدگی کا ٹیکس سے کوئی لینا دینا بھی نہیں ہوگا۔
اقتصادی امور کی کابینہ کمیٹی کے مطابق علاحدگی اور سرمایہ کشی کا عمل ایک ساتھ شروع کیا جائے گا اور الگ کی گئی کمپنی  کی سرمایہ کشی کا کام ستمبر 2021 تک مکمل ہونے کا امکان ہے۔
این ایم ڈی سی فولاد کی وزارت کے تحت ایک فہرست بند مرکزی زمرے کی سرکاری کمپنی ہے اور اس کمپنی میں حکومت ہند کی 69.65 فیصد کی حصے داری ہے۔
وزارت دفاع
آئی این ایس تَرکش گیبن کے پورٹ جینٹل میں پہنچا
بھارتی بحریہ کے کسی جنگی جہاز کا یہ پہلا دورہ ہے
آئی این ایس ترکش نے بحری قزاقی کی روک تھام سے متعلق گشت کے لئے گِنی کی خلیج میں ، ان دنوں اپنی تعیناتی کے دوران گیبن کے پورٹ جینٹل پر پہنچا ہے ۔ یہ کسی بھارتی بحریہ کے جنگی جہاز کا گیبن کا پہلا دورہ ہے۔
اس بندرگاہ پر اپنے قیام کے دوران، جہاز اور اس کا عملہ سرکاری اور پیشہ ورانہ بات چیت کے ساتھ ساتھ کھیلوں کے انعقاد میں بھی حصہ لیں گے۔
ان کی پیشہ ورانہ بات چیت میں آگ بجھانے اور نقصان پر قابو پانے، طبی اور زخمیوں کے انخلاء کے مسائل اور غوطہ خوری کے آپریشنز پر بات چیت اور مشقیں شامل ہوں گی۔ صورتِ حال کو متعارف کرانے کے مقصد سے دورے بھی شامل ہوں گے۔ اس کے علاوہ یوگا سیشن اور سماجی میل جول کا بھی منصوبہ بنایا گیا ہے۔
یہ جہاز شائقین کے لئے بھی کھلا رہے گا۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10672
(Visitor Counter : 86
وزیراعظم کا دفتر
وزیراعظم نے،سابق مرکزی وزیر جناب چمن لال گپتا کے انتقال پرملال پر تعزیت کی ہے
نئی دہلی 18مئی 2021: وزیراعظم جناب نریندر مودی نے، سابق مرکزی جناب چمن لال گپتا جی کے انتقال پر ملال پر گہرے دکھ کااظہار کیا ہے۔
ایک ٹویٹ میں وزیراعظم نے کہا ‘‘ جناب چمن لال گپتا جی کو بے شمار کمیونٹی خدمات کی کاوشوں کے لئے ہمیشہ یاد رکھا جائے گا۔ وہ ایک پرعزم قانون ساز تھے اورانہوں نے پورے جموں و کشمیر میں بی جے پی کو استحکام بخشا۔ ان کے انتقال پرملال سے میں بہت دکھی ہوں۔اس رنج وغم کی گھڑی میں میری دعائیں ان کے خاندان او ر حامیوں کے ساتھ ہیں۔ اوم شانتی’’۔
وزارتِ تعلیم
وزارت تعلیم کے تحت این سی ٹی ای نے 4 سالہ انٹیگریٹڈ ٹیچر ایجوکیشن پروگرام  کے لیے درخواستیں طلب کیں
نئی دہلی،1 مئی 2022/
نیشنل کونسل فار ٹیچر ایجوکیشن نےتعلیمی اجلاس 2023-24 کے لیے 4 سالہ انٹیگریٹڈ ٹیچر ایجوکیشن پروگرامز  ، کے لیے آن لائن درخواستیں طلب کی ہیں۔ جیسا کہ 22 اکتوبر 2021 کو مطلع کیا گیا تھا،آئی ٹی ای پی ایک دوہری بڑی جامع بیچلر ڈگری ہے جو بی اے۔بی ایڈ بی ایس سی۔بی ایڈ اور بی کام۔ بی ایڈ کی انٹیگریٹڈ ڈگری پیش کرتی ہے۔یہ اساتذہ کی تعلیم سے متعلق قومی تعلیمی پالیسی 2020 کے اہم مینڈیٹ میں سے ایک ہے۔ یہ ابتدائی طور پر ملک بھر میں کثیر الضابطہ مرکزی/ریاستی حکومت کییونیورسٹیوں/ اداروں میں پائلٹ موڈ میں پیش کیا جائے گا ۔ اس کے لیے داخلہ نیشنل ٹیسٹنگ ایجنسی کے ذریعے نیشنل کامن انٹرینس ٹیسٹ کے ذریعے کیا جائے گا۔
وزارت تعلیم کے تحت نیشنل کونسل فار ٹیچر ایجوکیشن نے قومی تعلیمی پالیسی2020 کے مطابق اس کورس کے لیے نصاب اس طرح وضع کیا ہے کہ یہ ایک طالب علم - استاد کو تعلیم کے ساتھ ساتھ تاریخ، ریاضی، سائنس، فنون، معاشیات،یا تجارتجیسے خصوصی ڈسپلن کی ڈگری حاصل کرنے کے قابل بناتا ہے۔آئی ٹی ای پی نہ صرف جدید تعلیم فراہم کرے گا بلکہ دوسروں کے درمیان ابتدائی بچپن کی دیکھ بھال اور تعلیم ، بنیادی خواندگی اور عدد/نمبر ، جامع تعلیم، اور ہندوستان اور اس کی اقدار/ اخلاقیات/ آرٹ/ روایات کی تفہیم کی بنیاد بھی قائم کرے گا۔ 4 سالہ آئی ٹی ای پی ان تمام طلبا کے لیے دستیاب ہو گا جو ثانوی کے بعد بطور پیشے تدریس کا انتخاب کرتے ہیں۔ یہ مربوط کورس طلباء کو فائدہ پہنچائے گا کیونکہ وہ موجودہ بی ایڈ کے لیے درکار روایتی پانچ سالوں کی بجائے چار سالوں میں مکمل کرکے ایک سال کی بچت کریں گے۔ منصوبہ 4 سالہ آئی ٹی ای پی قومی تعلیمی پالیسی 2020 کے ایک اہم مینڈیٹ کو پورا کرنے میں ایک سنگ میل کی کامیابی ہے۔ یہ کورس اساتذہ کی تعلیم کے پورے شعبے کے احیاء میں اہم کردار ادا کرے گا۔ ہندوستانی اقدار اور روایات پر مبنی کثیر الضابطہ ماحول کے ذریعے اس کورس سے پاس آؤٹ ہونے والے ممکنہ اساتذہ کو 21ویں صدی کی ضروریات کے ساتھ عالمی معیار پرتیار کیا جائے گا ، اور اس لئے یہ نئے ہندوستان کے مستقبل کی تشکیل میں بڑی حد تک مددگار ثابت ہوگا۔
اس پروگرام کے بارے میں مزید تفصیلات کے لیے، براہ کرم نیشنل کونسل فار ٹیچر ایجوکیشن  ترمیمی ضوابط، 2021 سے رجوع کریں، جو کہ ضوابط اور معیارات کے لئے 26.10.2021 کو ہندوستان کے گزٹ میں شائع کیا گیا ہے۔ کثیر الضابطہ مرکزی/ریاستی حکومت کییونیورسٹیاں/ ادارے 4 سالہ آئی ٹی ای پی کے لیے تسلیم شدہ  ہونے کے لیے 1 سے 31 مئی 2022  آن لائن درخواست جمع کر سکتے ہیں ۔ مزید معلومات کے لیے براہ کرم https://ncte.gov.in/ITEP ملاحظہ کریں۔
ش ح۔ ش ت ۔ج
Uno-4897
(Visitor Counter : 236
وزیراعظم کا دفتر
بھارت - اٹلی ورچوئل دوطرفہ سمٹ سے وزیراعظم کا خطاب
نئی دہلی،06نومبر ،2020 /
محترم جناب نمسکار!
آپ کے شروعاتی کلمات کے لیے آپ کا شکریہ !
کووڈ – 19 کے سبب جیسا آپ نے بتایا مجھے مئی میں اپنا اٹلی کا سفر منسوخ کرنا پڑا تھا۔ اچھی بات یہ ہے کہ آج ہم ورچوئل طریقے سے ملاقات کرپارہے ہیں۔ سب سے پہلے میں اٹلی میں کورونا وائرس کی وجہ سے ہوئے نقصان پر میری طرف سے اور بھارت کے سبھی شہریوں کی طرف سے ہمدردی ظاہر کرتا ہوں۔ جب دنیا کے دیگر ممالک کورونا وائرس کو جان ہی رہے تھے ، سمجھنے کی کوشش کر رہے تھے تب آپ اس آفت سے نمٹ رہے تھے۔
آپ نے پوری کامیابی کے ساتھ ایک انتہائی مشکل صورتحال پر فوری طور پر قابو پایا اور پورے ملک کو منظم کیا۔ عالمی وبا کے ان پہلے مہینوں میں اٹلی کی کامیابی نے ہم سبھی کو تحریک دی۔ آپ کے تجربوں نے ہم سب کی رہنمائی کی۔
عالی جناب،
آپ کی طرح میں بھی بھارت اور اٹلی کے تعلقات کو اور وسیع اور گہرا بنانے کے لیے عہد بند ہوں۔ 2018 میں ٹیک سمٹ کے لیے آپ کا بھارت کا سفر اور ہماری ملاقات کئی پہلوؤں کو چھونے والی رہی۔ بھارت کے لوگوں کے دل میں بھی اٹلی کے تئیں ایک نیا تجسس پیدا کرنے والی رہی۔ یہ خوشی کی بات ہے کہ 2018 میں ہماری بات چیت کے بعد آپسی لین دین میں کافی رفتار آئی ہے۔
مجھے یہ جان کر خوشی ہے کہ اٹلی کی ممبر پالیمنٹ نے پچھلے سال بھارت - اٹلی دوستی گروپ قائم کیا ہے۔ میں امید کرتا ہوں کہ کووڈ کی صورتحال بہتر ہونے کے بعد ہمیں اٹلی کے ارکان پارلیمنٹ کا بھارت میں خیرمقدم کرنے کا موقع ملے گا۔
عالی جناب،
یہ واضح ہے کہ کووڈ – 19 عالمی وبا دوسری جنگ عظیم کی طرح تاریخ میں ایک موڑ بن کر رہے گی۔ ہم سبھی کو اس نئی دنیا کے لیے، کورونا کے بعد کی دنیا کے لیے اپنے آپ کو ڈھالنا ہوگا، اس سے پیدا ہونے والے چیلنجوں اور موقعوں کے لیے ہم سبھی کو ایک نئے سرے سے تیار رہنا ہوگا۔
مجھے یقین ہے کہ آج کی ہماری بات چیت سے ہمارے تعلقات اور مضبوط ہوں گے، آپسی مفاہمت میں اضافہ ہوگا اور تعاون کے نئے شعبوں کی نشاندہی کرنے میں مدد ملے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7023
(
ماحولیات، جنگلات اور موسمیاتی تبدیلی کی وزارت
رواں سال پنجاب ، ہریانہ اور یوپی میں دھان کے پرالی کی پیداوار میں نمایاں کمی کی توقع ہے
دھان کی پرالی کی پیداوار میں کمی لانے کی کوششوں سے مثبت نتائج سامنے آرہے ہیں
مرکز اور این سی آر کی ریاستی حکومتوں نے دھان کی پرالی کی پیداوار میں کمی لانے کے اقدامات کئے ہیں
فصلوں اور اقسام کی تنوع ، فصلوں کے باقیات کواسی جگہ پر ٹھکانے لگانے کے انتظام پر توجہ میں اضافہ ہوا ہے، بایو ڈی کمپوزر س کے وسیع پیمانے پر استعمال ، فصلوں کی باقیات کو کھیت سے باہر لے جاکر ٹھکانے لگانے اور آئی ای سی سرگرمیوں کے وسیع پیمانے پر فروغ اور عوام کے درمیان پروگرام کے ذریعہ بیدار ی پیدا کرنا اوربہتر فصل کے باقیات کے انتظام کی توقع ہے
دھان کی پرالی کی پیداوار میں کمی لانےکی سمت میں اٹھائے گئے اقدامات سے مثبت نتائج سامنے آرہے ہیں۔ ہریانہ ، پنجاب اور اترپردیش 8 این سی آر اضلاع میں دھان کا کل رقبہ رواں سال کے دوران پچھلے سال کے مقابلے میں 7.72فیصد کم ہوگیا ہے۔ اس طرح غیر باسمتی قسم سے کل دھان کی پرالی مقدار گزشتہ سال کے مقابلے میں رواں سال کے دوران 12.42فیصد کم ہونے کا امکان ہے۔ مرکزی حکومت اور ہریانہ ، پنجاب اور اترپردیش کی ریاستی حکومتیں فصلوںمیں تنوع لانے کے ساتھ دھان کا پوسہ 44 قسم کے استعمال میں کمی لانے کے ساتھ فصلوں میں تنوع لانے کیلئے اقدامات کررہے ہیں۔ فصلوں میں تنوع اور کم مدتی پوسا۔44 قسم زیادہ پیداوار دینے والی قسموں کے پرالی جلانے کے معاملے میں اس پر قابو پانے کرنے کی خاطرایکشن پلان اور فریم ورک کا حصہ ہیں۔
ہریانہ ، پنجاب اور اترپردیش کی ریاستی حکومتوں سے حاصل اعدادوشمار کے مطابق رواں سال دھان کی پرالی کی کل مقدار میں کمی آئے گی۔رواں سال پنجاب میں دھان کی پرالی کی کل مقدار 1.31 ملین ٹن  تک کم ہونے کا امکان ہے ۔ متعلقہ ریاستوں میں پرالی کی کل مقدار 2020 میں 28.4 ملین ٹن جو اب 2021 میں کم ہوکر 26.21 ملین ٹن ہونے کی امید ہے ۔غیر باسمتی قسم میں اور بھی کمی کی امید ہے ۔ خاص طور پر غیر باسمتی قسم کی فصلوں سے دھان کی پرالی کی مقدار 2020 میں پنجاب میں 17.82 ملین ٹن سے کم ہوکر 2021 میں 16.07 ملین ٹن اور ہریانہ میں 2020 میں 3.5 ملین ٹن سے کم ہوکر 2021 میں 2.9 ملین ہونے کی امید ہے۔ کمیشن نے ایک وسیع ترین ڈھانچے کے ذریعہ متعلقہ ریاستی حکومتوں کو قلیل مدتی اور جلدی سے تیار ہونے والی فصلوں کی قسموں کو فروغ دینے کا حکم دیا تھا کیونکہ انہیں کافی ہنرمندی سے انتظام میں لایا جاسکتا ہے اور دھان کی پرالی کے انتظام کے لئے ایک وسیع ترین راستہ فراہم کیا جاسکتا ہے۔ بھارت سرکار کی زرعی اور کسانوں کی فلاح وبہبود کی وزارت کی سفارشوں کے مطابق سی اے یو ایم نے اسے فروغ دینے کے لئے ریاستی حکومتوں کے ساتھ مثبت کوشش کی تھی ۔اس کے علاوہ اترپردیش کے این سی آر اضلاع کے ساتھ ساتھ پنجاب اورہریانہ جیسی ریاستوںمیں بھی پانی کی زیادہ سے زیادہ کھپت کرنے والی دھان کی فصل والے علاقوں کو متبادل فصل کی طرف موڑ کر فصل کی اقسام کے پروگرام کو نافذ کیا جارہا ہے ۔
صدر جمہوریہ کا سکریٹریٹ
چار ملکوں کے سفیروں نے صدر جمہوریہ ہند کو اپنی اسناد پیش کیں
نئی دہلی،28؍ اگست، جنوبی افریقہ کے ہائی کمشنر اور چین ، صو مالیہ اور یونان کے سفیروں نے آج راشٹرپتی بھون میں منعقد ایک تقریب میں صدر جمہوریہ ہند جناب رام ناتھ کووند کو اپنی سفارتی اسناد پیش کیں۔
جن سفیروں نے اپنی اسناد پیش کیں ان میں مندرجہ ذیل شامل ہیں:
- جمہوریہ جنوبی افریقہ کے ہائی کمشنر جناب جوئل سیبوسیسو این ڈبیلے
- عوامی جمہوریہ چین کے سفیر جناب سُن ویڈونگ
- وفاقی جمہوریہ صومالیہ کی سفیر محترمہ فدوما عبداللاہی محمد
- یونان کے سفیر جناب ڈائیونی سیوس کےویٹوس۔
۔۔۔۔۔۔۔۔۔۔۔۔۔۔۔
U-3896
(Visitor Counter : 63
ماحولیات، جنگلات اور موسمیاتی تبدیلی کی وزارت
وزیرماحولیات نے نئے بھارت بجٹ کو ہمہ گیرشمولیت والانموسے مملو بجٹ قراردیا
‘‘دلی ۔قومی خطہ راجدھانی میں فضائی کثافت سے نمٹنے کے لئے خصوصی اسکیم تاکہ ہمسایہ ریاستوں کی کوششوں میں تعاون دیاجاسکے ’’۔ڈاکٹرہرش وردھن
نئی دہلی ،2 فروری :ماحولیات ، جنگلات اور موسمیاتی تبدیلی نیز سائنس اورتکنالوجی کے وزیرڈاکٹرہرش وردھن نے ،کل پارلیمنٹ میں پیش کئے گئے جنرل بجٹ 19-2018کو،‘‘ سب کا ساتھ سب کا وکاس کے ہمہ گیرشمولیت والا،نموسے مملو بجٹ قراردیاہے ۔’’کل جاری ایک بیان میں وزیرموصوف نے کہاہے کہ بجٹ مودی جی کو بدعنوانی سے نمٹنے کے لئے مزید قوت فراہم کرے گا اوردیہی ۔شہری تفریق مٹانے میں مددگارثابت ہوگا۔ انھوں نے کہاکہ یہ ایک ہمہ گیرشمولیت والا بجٹ ہے اوراس میں سماج کے ہرطبقے کے مفادات کا خیال رکھاگیاہے ۔
ڈاکٹرہرش وردھن نے دلی ۔قومی خطہ راجدھانی کے دائرے میں فضائی کثافت سے نمٹنے کی خصوصی اسکیم کا ذکرکرتے ہوئے کہاکہ ہمسایہ ریاستوں یعنی ہریانہ ، پنجاب ، یوپی اور دلی میں وہاں کی ریاستی حکومتوں کے ذریعہ اس مسئلے سے نمٹنے کے لئے جوکوششیں کی جارہی ہیں اور اس کے لئے یعنی فصلوں کی باقیات کو ٹھکانے لگانے کے لئے ادارہ جاتی انتظام کے لئے درکار مشینری پرسبسیڈی فراہم کی جائے گی ۔ ہمارے سائنسداں اس طرح کے واقعات سے نمٹنے کے لئے ایک افادی طریقہ کارکی تلاش میں بھی ہیں ۔
وزیرموصوف نے زوردیکرکہاکہ کسی بھی سابق حکومت نے بھارتی ونٹیج جنگلات ایکٹ میں ترمیم کرنے کے امکانات اور چھوٹے اور حاشئے پرزندگی بسرکرنے والے بانس کے کاشتکاروں کو جن میں بیشترشمال مشرق سے تعلق رکھتے ہیں ، تھوڑی سی بھی راحت فراہم کرنے کے امکانات پرکبھی بھی غورنہیں کیا۔ بانس کو درخت کی تعریف سے مبراقراردینا ایک تاریخی قدم ہے اور یہ ترمیم 90برس کے بعد عمل میں آئی ہے، جو قانونی طورپربانس کی کاشت اور نفع بخش پیشہ بنانے میں مددگارثابت ہوگی، اس کے لئے ازسرنوتشکیل شدہ قومی بانس مشن شروع کیاگیاہے تاکہ دیہی معیشت خصوصاًشمال مشرقی خطے کو تقویت فراہم کی جاسکے ۔
وزیر موصوف نے کہاکہ ڈی ایس ٹی سائبر فزیکل سسٹم پرایک مشن کا آغاز کریگا ،جس کامقصد عمدگی کے مراکز کے قیام میں مدد دینا ہے ۔وزیرموصوف نے کہاکہ 19-2018کے دوران ڈیجیٹل انڈیاپروگرام کے لئے تخصیص بڑھا کردوگنی یعنی 3073کروڑروپے کے بقدرکردی گئی ہے ۔
ڈاکٹرہرش وردھن نے کہا کہ یہ بجٹ اختراعی ایکونظام پرزوردیتاہے تاکہ روبوٹکس ، مصنوعی ذرائع سے جمع کی جانے والی خفیہ اطلاعات ، ڈیجیٹل مینوفیکچرنگ ، وسیع اعداد وشمار تجزیہ ، بامعنی مواصلات اور انٹرنیٹ وغیرہ کے سلسلے میں تحقیق وتربیت اور ہنرمندی میں سرمایہ کاری عمل میں آئے اور بھارت کے کمپیوٹرپیشہ وران خصوصی توجہ والے شعبوں میں کامل علم حاصل کرسکیں ۔
کامرس اور صنعت کی وزارتہ
دارجلنگ چائے
نئی دہلی،20؍نومبر:صحت و تجارت کے مرکزی وزیر جناب پیوش گوئل نے ایک سوال کے تحریری جواب میں آج لوک سبھا کو بتایا کہ دارجلنگ چائے کو دوسرے علاقوں کی سستی چائے سے تحفظ فراہم کرنے کی غرض سے ٹی بورڈ نے دارجلنگ ٹی کے مطلوبہ کاربار ؍فروخت کے لئے ٹی بورڈ سے اجازت لینے کے لئے دارجلنگ ٹریڈ چین انٹگریٹی سسٹم وضع کیا ہے۔ آج تک دارجلنگ ٹی کے طورپر فروخت ہونے والا چائے کا ہر ایک پیکٹ میں صد فیصد دارجلنگ چائے ہی ہو۔ اس کے علاوہ ٹی بورڈ نے دارجلنگ ٹی کی فروخت کرنے والوں کے لئے رہنما چائے کی لیبلنگ سے متعلق رہنما خطوط بھی جاری کئے ہیں۔